Κρύα ντοματόσουπα με γιαούρτι
Ντομάτες, να τις πιεις στο ποτήρι! Το γιαούρτι δένει τις γεύσεις και κάνει την σούπα ακόμη πιο δροσιστική.
4 μεγάλες ώριμες ντομάτες, 2 σκελίδες σκόρδου (ή όσο σκόρδο θέλουμε), τα φύλλα από 1/2 ματσάκι βασιλικό, 40 ml ελαιόλαδο, 250 ml νερό, 1/2 κουτ. γλυκού ζάχαρη, αλάτι, πιπέρι φρεσκοτριμμένο, 1 κουτ. σούπας ξίδι από κρασί (κατά προτίμηση κόκκινο), γιαούρτι στραγγιστό, ψιλοκομμένος βασιλικός
Καθαρίζουμε τις ντομάτες από φλούδες και σπόρια και χοντροκόβουμε τη σάρκα.Βάζουμε στο μπλέντερ το σκόρδο, τα φύλλα βασιλικού και το ελαιόλαδο και τα χτυπάμε καλά. Στη συνέχεια προσθέτουμε τη σάρκα από τις ντομάτες, το νερό, τη ζάχαρη και τα χτυπάμε καλά, να λιώσουν πολύ καλά. Αν χρησιμοποιήσουμε μούλτι, θα πρέπει να κάνουμε τη διαδικασία σε 2-3 δόσεις, μοιράζοντας αναλόγως τα υλικά.Αδειάζουμε το μείγμα σε μια κατσαρόλα και το βάζουμε να πάρει μία βράση. Τότε σβήνουμε τη φωτιά, αλατοπιπερώνουμε και ρίχνουμε το ξίδι. Αποσύρουμε την κατσαρόλα από τη φωτιά και αφήνουμε τη σούπα να κρυώσει.Την περνάμε από σουρωτήρι για πιο φίνο αποτέλεσμα, τη σερβίρουμε σε μπολ και γαρνίρουμε κάθε μερίδα με λίγο γιαούρτι και λίγο ψιλοκομμένο βασιλικό.Συνοδεύουμε την κρύα ντοματόσουπα με γιαούρτι: με φρυγανισμένο ψωμί αλειμ­μένο με ελαιόλαδo.
Γιαούρτι,Ντομάτα